**Bilag 4: Særlige betingelser for nettilslutningen**

Dette bilag indeholder særlige betingelser for nettilslutningen.

**Særlige betingelser for nettilslutningen**

*Her kan særlige betingelser for nettilslutningen:*

**Indhold af og proces for anmodning om undtagelse fra tekniske betingelser**

Såfremt anlægsejer finder det nødvendigt at ansøge om undtagelse fra et eller flere tekniske krav fastsat i medfør af NC DCC, skal processen i forordningen følges. Den er opsummeret herunder.

Indhold i en anmodning om undtagelse fra et krav

1. Oplysninger om anlægsejer.
2. Beskrivelse af anlæg, der ønskes at blive undtaget fra et krav.
3. Henvisning til de krav, der ønskes undtagelse fra.
4. Detaljeret beskrivelse af undtagelsen.
5. Detaljeret begrundelse for undtagelsen samt en cost-benefit analyse.
6. Dokumentation for at undtagelsen ikke har nogen negativ betydning for grænseoverskridende handel.

Proces for anmodning om undtagelse fra krav

* Netvirksomheden har 2 uger fra modtagelse af anmodningen om undtagelse til at bekræfte, at en anmodning om undtagelse er fuldstændig.
* Netvirksomheden vurderer i samarbejde med TSO og tilstødende netvirksomheder selve anmodningen samt medsendte cost-benefit-analyse.
* Hvis det er relevant, ledsages Netvirksomhedens vurdering af anmodningen af en vurdering af anmodningen foretaget af TSO. TSO har 2 måneder til at udføre vurderingen startende fra den dato ,hvor netvirksomheden har kontaktet TSO.
* Netvirksomheden har 6 måneder fra modtagelse af anmodningen til at indsende anmodning og vurderinger af anmodning til Forsyningstilsynet.
  + Denne frist kan forlænges med en måned, hvis netvirksomheden har brug for flere oplysninger fra anlægsejer og med 2 måneder, hvis netvirksomheden har anmodet TSO om en vurdering af anmodningen.
* Forsyningstilsynet har 6 måneder til at træffe en afgørelse om anmodningen om undtagelse.
  + Denne frist kan udvides med 3 måneder, hvis Forsyningstilsynet anmoder om flere oplysninger fra anlægsejer eller andre interesseparter.
* Anlægsejer har 2 måneder til at fremsende yderligere oplysninger til Forsyningstilsynet, fra den dag anlægsejer modtager anmodningen om oplysninger.
* Forsyningstilsynet meddeler sin afgørelse om undtagelsen for et krav til anlægsejer, netvirksomhed og TSO.